Ενδεικτική απάντηση
2.1 
α. Οι βασικές αιτίες που εμποδίζουν την ανάπτυξη της κτηνοτροφίας μας είναι:
1. Ο μικρός και πολυτεμαχισμένος κλήρος, που αποτελεί ανασταλτικό παράγοντα για μεγαλύτερη σύνδεση της γεωργίας με την κτηνοτροφία, ώστε να εξασφαλιστούν οι απαραίτητες ζωοτροφές.
2. Οι κλιματολογικές συνθήκες, που δεν επιτρέπουν την αξιοποίηση της φυσικής βλάστησης για μεγάλο διάστημα.
3. Η μεγάλη ανταγωνιστικότητα κλάδων φυτικής παραγωγής (πχ βαμβάκι) ως προς τη ζωική, που εμποδίζουν την ανάπτυξη χορτοδοτικών καλλιεργειών.
4. Το σημαντικό κόστος χρηματοδότησης και τα υψηλά επιτόκια για δάνεια.
5. Ο έντονος ανταγωνισμός της ζωικής παραγωγής των άλλων κρατών-μελών της Ε.Ε.
6. Η ανεπαρκής οργάνωση και διαχείριση των κτηνοτροφικών εκμεταλλεύσεων.
Αρκούν τρεις (3) αιτίες για ολοκληρωμένη απάντηση.
β. Στις πολύ υψηλές θερμοκρασίες, τα περισσότερα ζώα περιορίζουν τη λήψη τροφής με αποτέλεσμα τη μείωση των αποδόσεών τους.

2.2
α. Οι αλλαγές που σημειώθηκαν είναι οι παρακάτω:
· εκσυγχρονίζονται οι εκμεταλλεύσεις, 
· επεκτείνεται η χρήση βελτιωμένων ζώων, 
· εφαρμόζονται ολοκληρωμένα προγράμματα γενετικής βελτίωσης 
· εφαρμόζονται σύγχρονες μέθοδοι εκτροφής και 
· συστηματοποιείται η διατροφή́ των ζώων. 
Η αναφορά σε δύο (2) σημεία θεωρείται ολοκληρωμένη απάντηση.
β. Οι θετικές συνέπειες των αλλαγών είναι οι εξής:
· οδήγησαν στην αύξηση του όγκου παραγωγής
· οδήγησαν στη βελτίωση της ποιότητας των παραγόμενων προϊόντων. 
· βοήθησαν στη μείωση του κόστους παραγωγής.
Η αναφορά σε δύο (2) σημεία θεωρείται ολοκληρωμένη απάντηση.

